‘আরও সতর্ক থাকা উচিত ছিল’, প্রশাসনকে নিশানা রাজ্যপালের

কলকাতা: আনন্দপুরের (Anandapore Incident) পুড়ে যাওয়া কারখানা, গোডাউন পরিদর্শনে ঘটনাস্থলে যান রাজ্যপাল সিভি আনন্দ বোস (CV Ananda Bose)। তদন্তে ঘটনার সঠিক কারণ বেরিয়ে আসবে। এমনই জানালেন রাজ্যপাল। এদিন গান্ধী মূর্তি পাদদেশে মহাত্মা গান্ধীর মৃত্যুবার্ষিকী উপলক্ষে তার মূর্তিতে মাল্যদান করে শ্রদ্ধাজ্ঞাপন করেন তিনি। মাল্যদান পরে রাজ্যপাল জানান যে কোনও দুর্ঘটনা নিছক হয় না। তবে প্রশাসন কে আরও সতর্ক হতে হবে। সর্বিজানিক জায়গায় ফায়ার অডিট করা অনিবার্য। তিনি বলেন সবাই কে দেখা উচিত যে এই ধরনের দুর্ঘটনা যাতে না ঘটে। এখন অভিযোগ পাল্টা অভিযোগের সময় নয়। উপযুক্ত সময়ে উপযুক্ত পদক্ষেপ গ্রহণ করা উচিত সংশ্লিষ্ট প্রশাসনকে বলে জানালেন রাজ্যপাল সি ভি আনন্দ বোস।

আনন্দপুরে অগ্নিকাণ্ডে মঙ্গলবার রাতে গ্রেফতার করা হয় ডেকরেটিং গুদামের মালিক গঙ্গাধর দাসকে। গতকাল রাতে নরেন্দ্রপুর এলাকায় থেকে তাঁদের গ্রেফতার করা হয়। ধৃতরা হলেন ওই মোমো কোম্পানির ম্যানেজার মনোরঞ্জন সিট এবং ডেপুটি ম্যানেজার রাজা চক্রবর্তী। ধৃত ২ জনকে আজ শুক্রবার বারুইপুর মহকুমা আদালতে তোলা হবে।শুক্রবারই তিনি আনন্দপুরের পুড়ে যাওয়া কারখানা গোডাউন পরিদর্শনে ঘটনাস্থলে যান রাজ্যপাল। বোস জানান, ঘটনা অত্যন্ত মর্মান্তিক, দুঃখজনক। প্রশাসন তদন্ত করলে ঘটনার সঠিক কারণ জানা যাবে।তিনি বলেন, সংশ্লিষ্ট বিভাগকে এই বিষয়ে দায়িত্ব পালন করার প্রয়োজন। একজন রাজ্যপাল হিসাবে পরিস্থিতির উপরে নজর রেখে সংশ্লিষ্ট প্রশাসন কে প্রয়োজনীয় পদক্ষেপ গ্রহণ করার জন্য বলব বলে জানালেন রাজ্যপাল। তবে মুখ্যমন্ত্রী মমতা বন্দ্যোপাধ্যায়ের ঘটনাস্থলে যাওয়ার বিষয়ে প্রশ্ন করা হলে সেই প্রশ্ন এড়িয়ে যান রাজ্যপাল সি ভি আনন্দ বোস।

আরও পড়ুন: আনন্দপুরের অগ্নিকাণ্ডে বড় মোড়, গ্রেফতার মোমো সংস্থার ২ আধিকারিক

রাজ্যপালের ফায়ার অডিট করার নিয়ে বক্তব্য নিয়ে রাজ্যের কৃষিমন্ত্রী শোভন দেব চট্টোপাধ্যায় এদিন সাফাই পেশ করে বলেন যে সব সময়েই ফায়ার অডিট হয়ে থাকে। রাজ্যপাল নিজের দায়িত্ব পালন করে এই কথা গুলো বলছেন ঠিকই। কিন্তু প্রশাসন সব সময়েই ফায়ার অডিট করে থাকে। তবে সরাসরি না বললে ও তিনি এদিন সাধারণ মানুষের ঘাড়ে চাপিয়ে দিয়ে বলেন যে মানুষ যদি সচেতনভাবে না থাকেন। তাহলে এই ধরনের দুর্ঘটনা কি করে এড়ানো সম্ভব বলে জানান তিনি। তিনি জানান যে প্রশাসন প্রশাসনের কাজ করছে। এদিন রাজ্য অমিত শাহ সফরকে নিয়ে ও কটাক্ষ করতে ছাড়েননি বর্ষীয়ান শ্রমিক নেতা শোভন দেব চট্টোপাধ্যায়। তার দাবি যতই অমিত শাহ মোদি এই রাজ্য আসবে ততই তাদের দলের জন্য ভালো। কারণ তারা যে মানুষের মধ্যে বিভেদ তৈরি করতে আসেন মানুষ সেটা বুঝে গেছে বলে অভিযোগ করলেন শোভন দেব চট্টোপাধ্যায়।